שאלה: חבר-קושי-פרידה?: :-) יש לי חבר כבר חודש וחצי ואנחנו שומרים נגיעה. ובזמן האחרון הייתי ממש מבולבלת ולחוצה ואיך שהוא זה נפל עליו. שזה גרם לסיבוכים ולכמעט פרידה ואז אמרתי לו שאני רוצה לחשוב על כל הקשר שלנו שוב ואם זה מתאים שנמשיך את כל זה. השכל אומר לי להיפרד. אבל הלב אומר להישאר ולא לעזוב! וזה כל כך קשה לי ואני לא יודעת מה להחליט : ממש קשה לי לעזוב אותו כי אני יודעת שאם זה יקרה נפסיק לדבר ופשוט נתעלם אחד מהשני כשכל החברה יוצאים. וזה מאוד לא נעים וכואב לי. הוא בן אדם מקסים עם לב זהב. ואני ירגיש פיספוס אם ניפרד. וזה במיוחד יהיה קשה לי ליראות אותו אם הוא יהיה עם מישהיא אחרת. אני גם מפחדת שאם ניפרד אז אחרי הפרידה אני ירגיש משהוא ריק ואני לא ידע איך להיתגבר עלזה. וגם מה אם זה לא יעבור לי. אני מרגישה יותר מידי מתוסבכת:
תשובה: חברה יקרה את מבולבלת, וזה טבעי והגיוני. בחירת בן זוג יכולה להיות בחירה קשה ומלחיצה, כי היא לכל החיים, וכי (כמו שאת מתארת היטב) קשר עם חבר, בניגוד לחברות, הוא יחיד במינו. הוא רק עם אדם אחד, ואם תיפרדו לא תשמרו על קשר בכלל. לכן, הרגשות שאת מתארת הם ממש נורמליים. את מתארת פה כמה קשיים שונים, שמשפיעים אחד על השני. אני אנסה להפריד בניהם, ולתת לך כיווני חשיבה עליהם, אני מקווה שהם שיעזרו לך לעשות סדר במחשבות, ולהקל על ההחלטה. 1.שמירת נגיעה- את אומרת שאתם חברים כבר חודש וחצי וקשה לכם עם שמירת נגיעה. קודם כל, זה סימן טוב. זה סימן שיש בניכם משהו שהוא מעבר לסתם חברות. את לא צריכה להתבייש בקושי הזה. עם זאת, אתם תצטרכו ללמוד לחיות עם זה, כי ככל שהקשר נבנה זה לא נהיה קל יותר, אבל אם יש בניכם קשר חזק ואמיתי תצליחו להתגבר על הכל. 2.את אומרת שבזמן האחרון הייתי מבולבלת ולחוצה, אבל את לא מתארת ממה. אם זה מהקשר עצמו, אז צריך לטפל בדברים שמלחצים אותך, לבדוק מה הם, ולמה הם מלחיצים. האם הם אמיתיים? אולי הם אותות אזהרה שצריך להקשיב להם, ואולי הם סתם פחדים שצריך להתגבר עליהם. תנסי לחשוב עם עצמך, ולהבין את מקור הבלבול. זה יעזור לך להבין טוב יותר למה את רוצה להיפרד. אם הבלבול הוא על דברים אחרים (לימודים, חברות, משפחה, או כל דבר אחר) זה טבעי שאת מוציאה את הקשיים שלך על חבר שלך, כי את משתפת אותו בכל מה שעובר עליך. זה גם טבעי שתצפי ממנו לעזור לך, ולתמוך בך. תזכרי שאתם בתחילת הקשר, וזה הגיוני שהוא עוד לא יודע איך להגיב. הייתי מציעה לך לדבר איתו ישירות, לספר לו איך את מרגישה, ואיך היית רוצה שיתנהג. אני מאמינה שהוא ישמח שאת מספרת לו, וזה יעזור לכם להתקרב. גם אם זה קצת מביך זאת שיחה שחשוב שתעשו. 3. את אומרת שאת רוצה להיפרד, אבל את לא ממש מתארת למה, רק שהשכל בעד והרגש נגד. אני מבינה למה ללב זה קשה, את גם מתארת שהוא אדם מקסים, ויהיה לך קשה לראות אותו עם מישהי אחרת. אלה באמת תחושות קשות, אבל מה עומד מהצד השני? למה את בכל זאת רוצה להיפרד? אני בטוחה שיש לך סיבות טובות שלא תיארת לי אותן. תנסי לחשוב עם עצמך, מה הסיבות, וכמה הן חשובות לך. האם זה דברים שאת לא יכולה לוותר עליהם, או שזה מחיר ששווה לך לשלם בשביל התכונות הטובות שלו. תזכרי, אף אחד לא מושלם, ובמי שתבחרי בסופו של דבר גם יהיו תכונות שליליות, ותצטרכי ללמוד לחיות איתן. השאלה היא אם מה את יכולה לחיות ועם מה לא. זאת שאלה אישית, שתלויה רק בך, ואין תשובה נכונה או לא נכונה. זאת החלטה רק שלך. אני חושבת שלא כדאי להיפרד רק בגלל קושי זמני. תשאלי את עצמך אם הסיבה שאת רוצה להיפרד היא קושי זמני, או סיבה מהותית יותר. אל תתייאשי, תזכרי שקשיים תמיד היו, וזה שקצת קשה לכם עכשיו זאת לא סיבה להיפרד. תנסו להתגבר ביחד על הקושי, ואם תצליחו תצאו ממנו רק יותר חזקים. את פוחדת מהתחושות שילוו אותך את הפרידה. את צודקת, אם בסופו של דבר תחליטי להיפרד, כנראה שיהיה לך קשה בהתחלה. זה טבעי, את לא הראשונה וכנראה גם לא האחרונה שנפרדת מחבר שלה. זה קשה בהתחלה, זה עצוב, אבל בסוף מתגברים על זה. לא שווה להישאר עם מישהו רק בגלל הקושי בפרידה. את בחורה צעירה, ואני בטוחה שאם תחליטי להיפרד תצליחי להיתגר על הפרידה, ותכירי מישהו אחר מקסים לא פחות, ויהיה לך טוב איתו. אין לך מה לדאוג, הקושי הזה הוא זמני, ואת תתגברי עליו, ושוב תחזרי להיות מאושרת. המון בהצלחה, יעל yaelkagam gmail.com